**Javni poziv**

**za uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH**

U Budžetu Federacije Bosne i Hercegovine za 2021. godinu odobrena su sredstva za finansiranjeuvezivanja radnog staža prosvjetnim radnicima koji su radili u eksteritorijalnim školama za vrijeme i poslije rata u BiH.

Na osnovu Odluke o usvajanju programa utroška sredstava s kriterijima raspodjele sredstava tekućih transfera utvrđenih Budžetom Federacije Bosne i Hercegovine za 2021. godinu Federalnom ministarstvu obrazovanja i nauke („Službene novine Federacije BiH“, broj 27/21), Federalno ministarstvo obrazovanja i nauke objavljuje Javni poziv za uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH.

Zahtjev za uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiHse popunjava se na odgovarajućem obrascu, koji se nalazi u nastavku teksta ovog Javnog poziva.

Uz popunjen i potpisan Zahtjev neophodno je priložiti sljedeću **ovjerenu** dokumentaciju:

1. Kopiju rješenja ili potvrde Ambasade Republike BiH u državi gdje je podnosilac zahtjeva radio u periodu za koji se traži uvezivanje radnog staža i potvrdu Federalnog ministarstva obrazovanja, nauke, kulture i sporta, ukoliko se posjeduje;
2. Kopiju kompletne radne knjižice;
3. Izvod iz matične evidencije penzijsko/mirovinskog i invalidskog osiguranja (listing);
4. Potvrdu o mjestu prebivališta (CIPS) i
5. Kopiju lične karte.

Popunjen i potpisan Zahtjev sa svim prilozima, koji su ovjereni, treba poslati na adresu:

**Federalno ministarstvo obrazovanja i nauke**

**dr. Ante Starčevića bb**

**88000 Mostar**

s obaveznom napomenom: za Javni poziv.

Rok za podnošenje zahtjeva je 30.11.2021. godine, s tim da će se zahtjevi rješavati prema prioritetu, odnosno redoslijedu po kojem su dostavljani u Federalno ministarstvo obrazovanja i nauke, pod uslovom da je dostavljena sva tražena dokumentacija.

Zahtjeviuvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH će se rješavati do iznosa raspoloživih sredstava za ove namjene u Budžetu Ministarstva za 2021. godinu.

Kontakt osoba za dodatne informacije je Edina Pezo - broj telefona: 036 355 722

**U NASTAVKU TEKSTA PREUZMITE OBRAZAC ZAHTJEVA**

**Zahtjev**

**za uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH**

|  |  |
| --- | --- |
| **Ime i prezime:** |  |
| **Datum i mjesto rođenja:** |  |
| **JMBG:** |  |
| **Adresa prebivališta:** |  |
| **Kontakt telefon:** |  |
| **Period rada za koji se traži uvezivanje staža:** |  |
| **Naziv škole, grad i država, u kojoj je podnosilac zahtjeva radio u periodu za koji se traži uvezivanje staža:** |  |

Uz popunjen i potpisan Zahtjev prilažem sljedeću **ovjerenu** dokumentaciju:

1. Kopiju rješenja ili potvrde Ambasade Republike BiH u državi gdje je podnosilac zahtjeva radio u periodu za koji se traži uvezivanje radnog staža i potvrdu Federalnog ministarstva obrazovanja, nauke, kulture i sporta, ukoliko se posjeduje;
2. Kopiju kompletne radne knjižice;
3. Izvod iz matične evidencije penzijsko/mirovinskog i invalidskog osiguranja (listing);
4. Potvrdu o mjestu prebivališta (CIPS) i
5. Kopiju lične karte.

\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum Potpis podnosioca zahtjeva